recursal/SuperWikiNEXT-32B huggingface dataset:
**Prut** (*ukr.* Прут, *rum.* Prut, *mold.* Prut) — Ukraynada, Moldovada və Rumıniyada çay, Dunay çayının sol qolu. Moldovanın Rumıniya ilə dövlət sərhəddi Prut çayından keçir. Çayın uzunluğu 989 km, hövzəsinin sahəsi isə 27.5 min km²-dir. Şərqi Karpat dağlarından başlanır. Yağış və qar suları ilə qidalanır. Yanvardan martadək (45-50 gün) donmuş olur (mülayim havada buz örtüyü əriyir). Əsas qolları Rakovets, Çuqur, Çeremoş, Jijiya, Baxluy çaylarıdır. Leovo şəhərinədək gəmiçiliyə yararlıdır. 1978-ci ildə Rumıniya ilə Moldova arasında çayın üzərində həcmi 1085 milyon m³ olan su anbarı ilə birlikdə hidrotexniki qovşaq tikilmişdir. Yaremça, Kolomıya, Siyatın, Çernovtsı, Novoselitsa, Ungenı, Leovo şəhərləri Prut sahilində yerləşir.

1941-ci ildə K.A.Qasımov bir neçə döyüşçü ilə Prut üstündəki mühüm strateji əhəmiyyətli 3 körpünü partlatmış və alman-faşist qoşunlarının sol sahilə çıxmasını xeyli ləngitmişdi.

Mənbə
-----

* Прут // Азәрбајҹан Совет Енсиклопедијасы: [10 ҹилддә ]. VIII ҹилд: Прадо—Спринт. Бакы: Азәрбајҹан Совет Енсиклопедијасынын Баш Редаксијасы. Баш редактор: Ҹ. Б. Гулијев. 1984. С. 31.
Koordinat:Sky map 11s 40d 44,7sn; +22º 26' 11″

**NGC 3808A**, Yeni Baş Kataloqda qeydə alınmış qalaktikadır. Göy üzündə Şir bürcü istiqamətində yerləşir. **Sc** tipli  qalaktikadır. İngilis astronomu Uilyam Herşel tərəfindən 1785-ci ildə 47.5 sm (18.7 düymə) ölçülü reflektor vasitəsilə kəşf edilmişdir.

İstinadlar
----------

1. ↑
2. 1 2  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS
* 

* WikiSky-da NGC 3808A: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 3784 |
NGC 3785 |
NGC 3786 |
NGC 3787 |
NGC 3788 |
NGC 3789 |
NGC 3790 |
NGC 3791 |
NGC 3792 |
NGC 3793 |
NGC 3794 |
NGC 3795 |
NGC 3796 |
NGC 3797 |
NGC 3798 |
NGC 3799 |
NGC 3800 |
NGC 3801 |
NGC 3802 |
NGC 3803 |
NGC 3804 |
NGC 3805 |
NGC 3806 |
NGC 3807 |
**NGC 3808** |
NGC 3809 |
NGC 3810 |
NGC 3811 |
NGC 3812 |
NGC 3813 |
NGC 3814 |
NGC 3815 |
NGC 3816 |
NGC 3817 |
NGC 3818 |
NGC 3819 |
NGC 3820 |
NGC 3821 |
NGC 3822 |
NGC 3823 |
NGC 3824 |
NGC 3825 |
NGC 3826 |
NGC 3827 |
NGC 3828 |
NGC 3829 |
NGC 3830 |
NGC 3831 |
NGC 3832 |
NGC 3833



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
Vikipediyada bu ad-soyadlı digər şəxslər haqqında da məqalələr var; bax: Azər Məmmədov.

**Azər Səfər oğlu Məmmədov** (1954, Hoçaz, Laçın rayonu) — Laçın rayon İcra Hakimiyyətinin başçısı (29 may, 1992 – 9 dekabr, 1992).

Həyatı
------

Azər Məmmədov 1954-cü ildə Laçın rayonunun Hoçaz kəndində anadan olub. 1961-ci ildə Hoçaz kənd orta məktəbində 1-ci sinifə getmiş, təhsilini Sumqayıt şəhərində davam etdirmişdir. Sonradan Hoçaz kəndində və Laçın şəhər 1 №-li orta məktəbində oxumuş və həmin məktəbi bitirmişdir.

1971-ci ildə Azərbaycan Politexnik İnstitutunun memarlıq fakultəsinə qəbul olmuşdur. 1975-ci ildə Politexnik institutunun inşaat profilli fakultələrinin bazasında İnşaat Mühəndisləri İnstitutu yaradıldı və 1976-cı ildə İnşaat Mühəndisləri İnstitutunu bitirib Laçın rayon rəhbərliyinin rəsmi tələbnaməsi əsasında 1976-cı ilin oktyabr ayında Laçın rayonunun baş memarı kimi əmək fəaliyyətinə başlayıb.

1984-cü ildə Laçın Şəhər Soveti İcraiyyə Komitəsinə sədr seçilib. Sonra da Rayon İcraiyyə Komitəsi və Rayon Partiya Komitəsi ləğv edildi, yeni İcra Hakimiyyəti Aparatı yarandı və Azər Məmmədov İcra Hakimiyyətində şöbə müdiri təyin edildi.

1990–1991-ci illərdə tikinti şöbəsinin müdiri olaraq rayonun abadlığından çox, müdafiə obyektləri ilə əlaqədar müdafiə işləri ilə məşğul olmuşdur.

Azər Məmmədov 29 may 1992-ci ildə Laçın rayonu İcra Hakimiyyətinin başçısı təyin olunmuş və 9 dekabr 1992-ci ilə qədər bu vəzifədə işləmişdir.

1992-ci ildə Laçın rayonunun ermənilər tərəfindən işğalından sonra Bakı şəhərində yaşayır. Evlidir və 3 övladı var.

İstinadlar
----------

1. ↑  "Laçın yurdu" jurnalı, № 2(2), 2011, Bakı, "Nurlar", 2011.
2. ↑  Laçın yurdu (jurnal), № 3(3), 2011, Bakı, "Elm və təhsil", 2011.
3. ↑  "A. S. Məmmədovun Laçın rayonu İcra hakimiyyətinin başçısı təyin edilməsi və X. Ə. Məmmədovun həmin vəzifədən azad edilməsi haqqında Azərbaycan Respublikası Prezidentinin 29 may 1992-ci il tarixli, 808 saylı **Fərmanı**" (az.). e-qanun.az. 1992. 2021-01-25 tarixində arxivləşdirilib. İstifadə tarixi: 2015-06-18.
4. ↑  "Z.C. Cabbarovun Laçın rayonu İcra hakimiyyətinin başçısı təyin edilməsi və A. S. Məmmədovun həmin vəzifədən azad edilməsi haqqında Azərbaycan Respublikası Prezidentinin 9 dekabr 1992-ci il tarixli, 351 saylı **Fərmanı**" (az.). e-qanun.az. 1992. 2023-06-28 tarixində arxivləşdirilib. İstifadə tarixi: 2015-06-18.
Vikipediyada bu adlı digər şəxslər haqqında da məqalələr var; bax: Osman Paşa.

Osman Paşanın qılıncı. Sevastopolda Rusiya Qara dəniz donanmasının muzeyində saxlanılır
**Osman Paşa** (*türk.* Patrona Osman Paşa d. 1792, Rize - ö. 1860) — Türk admiral. Sinop döyüşündə Osmanlı donanmasının komandanı.

Misir hərbi-dəniz məktəbinin yetirməsidir. 1825 - 1830-cu illərdə Misir Donanmasında gəmi rəisi vəzifəsini icra etmişdir. Sonradan İstanbula gələrək və Osmanlı Donanmasında xidmətə başlamışdır. Krım müharibəsi başlayanda 12 gəmidən ibarət Qara Dəniz Donanması təşkil edildi. İnceburun ilə Amasra məntəqələri arasında keşik çəkən bu donanmanın komandiri təyin edildi.

Rusiya Hərbi Dəniz Qüvvələrinin Qara dəniz donnanmasının komandanı admiral Pavel Naximov güclü bir fırtına səbəbiylə Osmanlı Donanmasının Sinopda lövbər salması xəbərini alınca 1853-cü ilin noyabrın 30-da altı böyük döyüş gəmisi ilə limana qəfil basqın etdi. Təxminən 3 saat davam edən Sinop basqını bütün Osmanlı donanmasının məhv edilməsi ilə nəticələndi. Basqın zaqmanı 2000-dən çox Osmanlı dənizçisi həyatını itirdi. Dəhişətli top atəşinə tutulan Sinop şəhərinin yarısı külə döndü. Osman Paşa isə ayağından yaralansa da, gəmi heyəti ilə birgə batan "Auni-Allah" freqatını tərk etməkdən imtina etdi. Miçman Panyutin tərəfindən xilas edilərək "İmperatritça Mariya" gəmisinə gətirildi. Əsir düşən Osman Paşa 1856-cı ilə qədər Odessada yaşadı. Krım müharibəsinin bitməsi nəticəsində imzalanan Paris sülhündən sonra azad edidi və vətəninə dönmək imkanı qazandı.

Ölkəyə qayıtdıqdan sonra Rizədə yaşamağa məcbur oldu. 1860-cı ildə Rizədə vəfat etdi.

O, 1890-cı ildə sentyabrın 6-da Yaponiya sahllərində batan "Ertuğrul" gəmisinin kapitanı Əli Osman Paşanın (mirliva) babası idi.

Ədəbiyyat
---------

* Осман-паша // Энциклопедический словарь Брокгауза и Ефрона: В 86 томах (82 т. и 4 доп.). СПб.. 1890–1907.

İstinadlar
----------

1. ↑  *Pierer's Universal-Lexikon der Gegenwart und Vergangenheit*, Vol. 12 (Osman), s. 367. Altenburg 1861
2. ↑  Meyers Konversationslexikon, Vol. 12, s. 391f, Third Edition, Leipzig 1877
3. ↑  "Patrona Osman Paşa". 2015-07-01 tarixində orijinalından arxivləşdirilib. İstifadə tarixi: 2019-11-19.
4. ↑  Candan Badem: *The Ottoman Crimean War (1853 - 1856)*, s. 113-136. Brill, Leiden 2010
**Dieqo Rivera** (8 dekabr 1886, Quanoxuato — 24 noyabr 1957, Mexiko) – yəhudi və ispanəsilli Meksika rəssamı. Digər Meksikalı rəssam Frida Kalonun həyat yoldaşıdır.

Həyatı
------

1886-cı ildə anadan olmuşdur. Rivera ana tərəfdən Katolik kilsəsi dövründən qalma yəhudi, ata tərəfdən isə ispan əsilli idi. Mexiko şəhərindəki San Kalos Akademiyasında təhsilini almışdır. Latın Amerikası və ABŞ-də freska yaradıcılığını canlandırmışdır. Gənc yaşlarda divar rəsmləri yaratmağa başlayarkən San Karlos Akademiyasında bir mitinqə qatıldığı üçün akademiaydan atılmışdır. Təhsilini davam etdirmək üçün İspaniyaya getmiş, daha sonra Parisə yerləşmişdir. Orada Pablo Pikasso və Amadeo Modilyani kimi insanlarla dost olmuşdur. 1920-ci ildə İntibah dövrünün freskalarını araşdırmaq üçün İtaliya səyahət etmişdir. İtaliyadakı incəsənətdən çox təsirlənmişdir.

1921-ci ildə yenidənqurmaya meyilli olan Alvero Obreqonun prezident seçilməsinin ardından Meksikaya qatılmışdır. Burada siyasi rəsmlər çəkmişdir. ABŞ-nin Detroyt ştatında Detroyt İncəsənət İnstitutu və Nyu Yorkdakı Rokfeller mərkəzi üçün çəkdiyi divar rəsmləri siyasi mövzulara toxunduğundan böyük tənqidlərə məruz qalmışdır. Rivera daha çox freska sahəsində tanınmışdır.

1957-ci ildə Mexikoda ölmüşdür.

Əsərləri
--------

* 
* 
*

İstinadlar
----------

1. 1 2  .
**İran–Roma müharibələri** və ya **Persiya–Roma müharibələri**  — Roma (sonralar Bizans) ilə Parfiya (sonralar Sasanilər) dövlətləri arasında baş tutan bir sıra müharibələrin ümumi adı. Birinci müharibələr ardığıllığı Parfiya ilə Roma arasında baş tutmuş, sonralar 226-cı ildə Parfiyanın ərazisində Sasanilər sülaləsinin hakimiyyətə gəlməsi ilə ikinci mərhələyə keçmişdir.

Bu müharibələr dörd əsr ərzində davam etsə də, tərəflərdən heç biri əhəmiyyətli uğur əldə edə bilməmişdi. Hər iki imperiya sözügedən döyüşlərlə eyni vaxtda öz sərhədləri daxilində başqa müharibələr aparmış, həmçinin mürəkkəb daxili problemlərlə məşğul olmuşdur. Əsas əməliyyatlar Ermənistan və Mesopotamiya kimi sərhədyanı bölgələrdə aparılmış, buradakı şəhərlər, istehkamlar, vilayətlər tez-tez ələ keçirilir, talan edilir və əl dəyişdirirdi. Sərhəd II əsrdə Dəclə çayının yuxarı axınına keçdi və bundan sonra bir neçə dövr oldu ki, Ermənistanda və Qafqazda sərhəd kifayət qədər uzun müddət stabil qalmışdı.

İran–Roma müharibələri zamanı resursların ifrat dərəcədə sərf edilməsi hər iki imperiya üçün son nəticədə fəlakətli olmuşdu. Bu müharibələrə üçüncü tərəf, yəni Ərəb xilafəti son qoymuşdur. Ərəb istilaları VII əsrin ortalarında İranı darmadağın etmiş və VII–X əsrlərdə Bizans-ərəb müharibələrinə çevrilmişdir.

İstinadlar
----------

1. ↑  "Sasanian Dynasty Arxivləşdirilib 2013-09-28 at the Wayback Machine", A. Shapur Shahbazi, *Encyclopædia Iranica*, (July 20, 2005)
2. ↑  Herodian, *Roman History*, VI, 2.1–6 Arxivləşdirilib 2014-11-05 at the Wayback Machine; Cassius Dio, *Roman History*, LXXX, 4.1–2 Arxivləşdirilib 2021-08-26 at the Wayback Machine  
\* Dodgeon–Greatrex–Lieu (2002), I, 16
**Gözdə kimyəvi zədələnmə** — gözə turşular, qələvilər, əhəng, naşatır spirti, kimyəvi karandaş düşdükdə kimyəvi yanıqlar baş verir.

Bədənin müxtəlif lokalizasiyalı kimyəvi yanıqları içərisində ən qorxulusu gözlərin kimyəvi yanıqlarıdır. Göz almasının zədələnməsi yanmış gözdə görmə qabiliyyətinin tam itməsindən başqa, zədələnməmiş gözdə bir neçə müddət sonra simpatik iltihab adlanan səbəbdən görmə qabiliyyətin zəifləməsi də baş verə bilər. Bundan əlavə bir qayda olaraq, gözlərin kimyəvi yanıqlarında zədələyici amilin bir hissəsi gözləri əhatə edən toxumalara tökülərək ağır kosmetik defektlər ilə nəticələnir.

Gözlərin kimyəvi zədələnməsi kəskin, bəzən dözülməz ağrı, göz yaşının axması, kəskin başlayan (bəzən müvəqqəti) zədələnmiş gözdə görmə qabiliyyətinin pozulması müşayiət olunur. Bəzən qısa müddətli şüur itməsi də müşahidə olunur.

Həmçinin bax
------------

* Yanıq;
* Kimyəvi yanıqlar;
* Göz;
* Görmə siniri;
* Zədə;
* Korluq;
* Sarğı (tibbi);
* Oftalmologiya.

İstinadlar
----------

1. ↑  "Gözdə yanıqlar" (az.). melumatlar.az. 2021-02-04. 2021-09-22 tarixində arxivləşdirilib.
2. 1 2  *R.N.Soltanov, N.İ.Mirzəyev, S.H.Bəbirova, R.Ə.Atakişiyeva.* Həyat Fəaliyyətinin Təhlükəsizliyi və Fövqəladə hallarda ilk yardımın xüsusiyyətləri. Bakı: 2017. 2020. səh. 67.
**İran—Yaponiya münasibətləri** — İran və Yaponiya arasında iki tərəfli diplomatik münasibətlər. 1929-cu ilin avqustunda rəsmi olaraq iki ölkə arasında diplomatik münasibətlər qurulmuşdur. Tarix boyu İkinci Dünya müharibəsi istisna olmaqla, münasibətlər dostluq, tərəfdaşlıq formatında davam etdirilmişdir.

Tarix
-----

İran və Yaponiyanın ən azı 7-ci əsrdən bəri birbaşa ticarət əlaqələri olduğu bilinir. Yapon alimlərinə görə, 1960-cı illərdə ilk dəfə kəşf olunan bir taxta parçasının araşdırmaları daha geniş əlaqələrə işarə edə bilər. İnfraqırmızı görüntüdə taxta üzərində (Yaponiyada kağızdan əvvəl ən çox yayılmış yazı səthi) əvvəllər oxunması mümkün olmayan, ölkədə yaşayan bir fars məmurunu göstərən işarələr aşkar edilmişdir. Koreyada olduğu kimi Yaponiyada da fars dilinin güclü bir mədəni təsiri var.

1878-ci ildə Yaponiyanın Rusiyadakı səfiri Enomoto Takeaki, Sankt-Peterburqdakı rəsmi görüş zamanı İran hökmdarı Nasirəddin şah Qacar tərəfindən qəbul edilir. Ancaq rəsmi diplomatik əlaqələr yalnız 1929-cu ildə qurulur. 1939-cu ildə dostluq müqaviləsi imzalanır. İran və Yaponiya arasında isti münasibətlər İkinci Dünya müharibəsi zamanı müttəfiqlərin iranı işğal etdiyi 1942-ci ilə qədər davam edir. Rəsmi diplomatik münasibətlər 1953-cü ildə San-Fransisko sülh müqaviləsinin imzalanmasından sonra bərpa edilir.

1974-cü ildə İran və Yaponiya vizasız rejimə dair bir müqavilə imzalayır, lakin İran inqilabından sonra iranlıların Yaponiyaya kütləvi qanunsuz köçü səbəbiylə 1992-ci ilin aprelində ləğv edilir. İran və Yaponiya Əfqanıstanın yenidən qurulması və İsrail-Fələstin münaqişəsi kimi Yaxın Şərqdəki regional xarici siyasət məsələlərində də əməkdaşlıq edirlər. 2004-cü ildən bəri Yaponiya, İranın Azadeqanda yerləşən ən böyük quru neft yatağının işlənməsi üzərində işləyir. 2000-ci ilin oktyabrında İran Prezidenti Məhəmməd Hatəmi Yaponiyaya dövlət səfəri edir.

Ticarət əlaqələri
-----------------

Yaponiyanın İrana qarşı xarici siyasəti və investisiyaları tarixən etibarlı enerji təchizatı təmin etmək arzusundan qaynaqlanır. İran Yaponiyaya Səudiyyə Ərəbistanı və Birləşmiş Ərəb Əmirliklərindən sonra üçüncü ən çox neft tədarük edən ölkədir.

İran və Yaponiya arasındakı ticarət tarazlığı İranın xeyrinədir. Yaponiya İrana avtomobil və elektrik məhsulları ixrac edir. İran isə əks istiqamətdə neft və neft kimyası ixrac edir. 2010-cu ildən etibarən Yaponiya İranla bir neçə böyük layihədə əməkdaşlıq edir. İki ölkə arasındakı illik ticarət dövriyyəsi 11 milyard ABŞ dollarından çoxdur.

İstinadlar
----------

1. ↑  "Iran, Japan Ready to Cooperate in Afghan, Palestinian Issues". People's Daily. 2002-05-05. 2008-02-28 tarixində arxivləşdirilib. İstifadə tarixi: 2007-08-07.
2. ↑  "Japan ready for talks with Iran on lucrative Azadegan oil venture". Islamic Republic News Agency. 2006-09-15. 2007-09-30 tarixində orijinalından arxivləşdirilib. İstifadə tarixi: 7 August 2007.
3. ↑  "Japan's Shinzo Abe in Tehran for talks amid US-Iran tensions". 2020-12-11 tarixində arxivləşdirilib. İstifadə tarixi: 2020-11-21.
Tokio Yüksək Məhkəməsi
Yaponiyanın məhkəmə sistemində Yaponiya Konstitusiyası zəmanət verir ki, "bütün hakimlər öz vicdanlarını həyata keçirməkdə müstəqildirlər və yalnız bu konstitusiya və qanunlarla tabedirlər" (Maddə 76). Onlar "məhkəmə tərəfindən xidməti vəzifələrini yerinə yetirmək üçün əqli və ya fiziki qabiliyyətsiz hesab edilmədikdə" skamyadan kənarlaşdırıla bilməz və icra orqanları tərəfindən intizam tənbehi tətbiq edilə bilməz (Maddə 78). Bununla belə, Ali Məhkəmənin hakimləri hakim təyin edildikdən sonra ilk ümumi seçkidə və ondan sonra hər on ildən bir keçirilən referendumda seçicilərin əksəriyyəti tərəfindən vəzifədən kənarlaşdırıla bilər. Məhkəmə sistemi Meyci Konstitusiyasına əsasən hazırkı Konstitusiyaya nisbətən daha çox məhdudlaşdırılmışdı və inzibati və ya konstitusiya hüquq işlərində heç bir səlahiyyətə malik deyildi. Bundan başqa, Ədliyyə Nazirliyi məhkəmələrin inzibati işlərinə tam və birbaşa nəzarət edirdi. Buna baxmayaraq, professor Con Heyli iddia edir ki, məhkəmələr konkret işlərə baxılarkən tam müstəqillik nümayiş etdiriblər. "Məhkəmələrin siyasi qollardan müstəqilliyi Meidzi Konstitusiyasının 57-ci maddəsində idarəetmənin əsas prinsipi kimi qəti şəkildə təsbit edildi. Hökumətin bütün qollarından yalnız məhkəmələr "imperator adına" səlahiyyəti həyata keçirirdi. Heyli iddia edir ki, bu, yapon hakimləri üçün böyük qürur məsələsi olub və belə də qalmaqdadır və qeyd edir ki, "bütün məhkəmə zallarında yerdə "İmperatorun adına" yazısı imperatorun hakimləri və eyni zamanda imperatorun hakimləri olduğunu xatırlatmaq üçün idi. siyasi nəzarətə və ya istiqamətə tabe deyil".

Yapon məhkəmələrinin əsas xüsusiyyəti, tərəflərin qarşılıqlı razılığı ilə, heç bir məğlub və ya qalib olmayan *vakai* (和解) hesablaşmalarına diqqət yetirilməsidir. Bu hesablaşmalar məhkəmənin hökmü ilə eyni qüvvəyə malikdir (*Mülki Prosessual Məcəllə*, 267-ci maddə; *Mülki İcra Qanunu*, maddə 22). Məsələn, 2016-cı ildə Rayon Məhkəmələri tərəfindən 63801 hökm və qərardad çıxarılıb, 52957 iddia vəkai həll yolu ilə həll edilib. İclas məhkəmələrində isə müvafiq olaraq 186808 və 40509 nəfər olub.

Tarixən Yaponiyada məhkəmələr inkvizisiya proseduruna əməl edirdilər, məsələn, Edo dövründə Şirasu məhkəməsində (白州) baş hakim (奉行 bugyō) həm də prokuror olurdu. 1890-cı ildən sonra Yaponiya, hakimlərin və prokurorun faktı tapmaq və qanunu tətbiq etmək məsuliyyətinə malik olduğu Fransa və Almaniya hüququnun Avropa inkvizisiya üslubunun təsiri altına düşdü. 1948-ci ildən sonra Yaponiyada məhkəmələr Amerika rəqib sisteminin təsiri altına düşdü.

2020-ci ildə Yaponiya Ümumdünya Ədalət Layihəsinin Qanunun aliliyi indeksində 15-ci yeri tutdu ki, bu da G7 ölkələri arasında orta səviyyədir.

İstinadlar
----------

1. ↑  Haley, J. O. *The Japanese Judiciary: Maintaining Integrity, Autonomy, and the Public Trust*, page 99 in *Law in Japan: A Turning Point*, University of Washington, 2007.
2. ↑  Id at p. 115.
3. ↑  id. See also Haley, J. O. *The Spirit of Japanese Law*, pp. 97–106, University of Georgia Press, 1998.
4. ↑  "WJP Rule of Law Index" Arxivləşdirilib 2022-04-13 at the Wayback Machine. *worldjusticeproject.org*. Retrieved 2020–03-18.
**İran-Ermənistan qaz kəməri** — İranda başlayan Ermənistanda bitən 140 kilometr uzunluğundakı boru xətti.

Xəttin 100 kimlometrlik İran hissəsi İranın Təbriz şəhərindən İran-Ermənistan sərhədinə qədər davam edir. Ermənistan hissəsi isə Meğri kəndində bitir. Həmçinin 197 kilometrlik bir boru xətti ölkənin mərkəzinə çatacaq və ölkənin mövcud olan bölüşdürmə şəbəkəsinə qoşulacaq bir xəttin düzəldilməsi də planlanır. Boru xəttinin radiusu 700 mm olub, düzəldilişi 220 milyon dollar tutmuşdur. İki ölkə arasında bağlanan müqavilə 20 illikdir. İrandan alınan hər bir kub metr təbii qaz üçün Ermənistan İrana 3 kilovatt-saat elektrik verir. Boru xətti 20 dekabr 2006-da fəaliyyətə başladı. Ancaq xəttin rəsmi açılışı iki ölkənin dövlət başçılarınln iştirak etməsi ilə 19 mart 2007-də reallaşdı. İrandan Ermənistana ikinci bir boru xətti edilməsi hələ də gündəmdədir. Bəzi düşüncələrə görə boru xəttinin radiusu Rus Gazprom şirkətinin təzyiqinə görə düşürülmüşdür. Boru xəttinin diametrinin artmasıyla birlikdə bu boru xəttindən Avropaya ixracat edilməsi mümkün ola biləcəkdi. Ancaq Avropadakı təbii qaz bazarında çoxluğunu təşkil edən Rusiya bunu əngəlləmək üçün xəttin radiusunu 700 mm-ə saldı.

Mənbə
-----

* İran-Ermenistan doğalgaz boru hattı — Türkçe Vikipedi
**Vaysenzee** (*alm.* Weißensee‎) ― Avstriyanın Karintiya torpağında göl. Ərazidəki ən yüksək çimərlik gölü olan Vaysenzee, adını şimal və cənub sahilindəki Vaysenzee şəhər icması ilə bölüşür.

Coğrafiya
---------

Buzlaq gölünün qərb sahili Qrayfenburq icmasından Hermaqor-Presseqqer-Ze şəhər icmasına gedən şose yolunun Kreuzberq-seddl dağ keçidinin yaxınlığında yerləşir. Gölün şərq sahilində isə dik sahili olduğu üçün demək olar ki yaşayış yoxdur. Ərazidəki *Vaysenbax (**alm.* Weißenbach‎*)* kriki Drava çayına axır. Gölün sahilində sulara xarakterik rəng və gölə Vaysenzee ("Ağ göl") adını verən təbaşir toplanır.

Göl səthinin təxminən üçdə ikisi qorunan ərazinin bir hissəsidir. Göldə nəqliyyat dörd yük gəmisi və bir motorlu qayıqla təmin edilir. İctimai nəqliyyat istisna olmaqla, motorlu qayıqların istifadəsi qadağandır. Gölün suyu içməli su keyfiyyətini ödəyir. Göldə alabalıq, adi çəki və adi durnabalığı da daxil olmaqla bir çox balıq növü var. Göl həmçinin ördəklərdən qazlara və vağlara qədər bir çox fərqli quş növünə ev sahibliyi edir.

Əhali
-----

2001-ci ildəki bir araşdırmaya görə Vaysenzee bölgəsində 97,2 -i Avstriya vətəndaşı olan 788 nəfər yaşamışdır. Sorğuda iştirak edənlərin 73,6%-in evanqelist, 22%-in katolik, 1%-in isə müsəlman olduğu ortaya çıxmışdır. Onlardan 3.4%-i heç bir dini təriqətə aid olmadığını iddia etmişdir.

Fəaliyyət
---------

Göldə 1989-cu ildən bəri qışda Niderlan sürətli konki sürmək yarışlarının keçirilir. 2007-ci ilin fevral ayında göldə ilk sualtı buz xokkeyi dünya çempionatı keçirilmişdir. 2011-ci ilin yanvarında Avstriya dağ aviatorları birliyi 30-a yaxın kiçik təyyarəni donmuş səthə endirmişdir.

Gölün şimal sahilindəki görkəmli bir sıdırım olan Ronaçerfels, 1916-cı ilin qışında donmuş göldə kirşə sürərkən ölən yerli bir kəndlinin adını daşıyır. Onun cəsədi heç vaxt tapılmamışdır. Kəndlinin xatirəsinin şərəfinə sıldırım və yaxınlıqdakı mühmanxana onun adını daşıyır.

1987-ci ilin Ceyms Bondun "*Yaşayan gün işıqları"* adlı filminin bir neçə hissəsi donmuş Vaysenzee gölündə çəkilmişdir.

Qalereya
--------

* Sərnişin gəmisiSərnişin gəmisi
* Gölün qərb sahiliGölün qərb sahili
* Teçendorf körpüsündən gölün qərb mənzərəsiTeçendorf körpüsündən gölün qərb mənzərəsi
* Teçendorf körpüsündən gölün şərq mənzərəsiTeçendorf körpüsündən gölün şərq mənzərəsi
* Vaysenzee qışdaVaysenzee qışda
* Göldəki xizəkçilərGöldəki xizəkçilər
* TeçendorfTeçendorf
* Vaysenzeenin şimal sahiliVaysenzeenin şimal sahili

Xarici keçidlər
---------------

* Karintiya Limnologiya İnstitutundan məlumat( (ing.)
* Vaysenzee qoruğu (alm.)
* Qeyri-rəsmi saytı (ing.)
* Vaysenzee gölündə qış idman növləri (ing.)
**Qion Nankay** (祇園 南海?, 1676, Edo[d] – 26 oktyabr 1751) – Yaponiya şairi, xəttatı və bucinqa rəsm sənətinin pionerlərindən biri. **Qion Yu** əsl adıdır.

Yaradıcılığı
------------

Əsərlərindən bir hissə.
Kii hanında (indiki Vakayama prefekturası) yaşayan bir konfusiçi alimin və həkimin ilk oğlu kimi dünyaya gəlmişdir. Uşaq olanda atası ilə birlikdə Edo şəhərinə gedib Kinoşita Cunandan konfusiçiliyi və Çin poeziyasını öyrənmişdir. Tezliklə Çin dilində şeirlər yazan şair və xəttat kimi tanınmışdır. 1697-ci ildə Kiiyə qayıdaraq hanın rəsmi konfusiçi alimi olmuşdur. 1700-cü ildə qeyri-müəyyən cinayətə görə kiçik bir kənddə dustaq edilmişdir. 10 il sonra bağışlanılmış və Koreya diplomatik nümayəndəliyinin qəbulunda iştirak etməyə dəvət edilmişdir. 1713-cü ildə açılmış yeni məktəbin professoru təyin olunmuşdur.

Nankayın spesifik rəsm müəllimi olmamış, öz-özünə təhsil vermişdir. "Rəssamlığın səkkiz albomu" kimi qravür dərsliklərindən yararlanmışdır. Nankayın bucinqa sənətinə marağının hardan qaynaqlandığı dəqiq məlum deyil, lakin atası Zen buddizminin Obaku sektasına keçdiyi üçün çinli Obaku keşişlərinin rəsmləri və xəttatlığı ilə tanış olmuşdur. Onun rəsm əsərlərinin və xəttatlıq işlərinin çoxu məhz bu dövrdən sonrasına aiddir. Onun xəttatlıqdakı modeli Çjao Menfu, rəssamlıqdakı modeli isə Tan İn olmuşdur. Lakin onun rəsmlərindəki üslub Yuan dövrünün üslubunlarından XVII əsr üslublarına qədər müxtəliflik göstərirdi və sabit üslubu yox idi.

İstinadlar
----------

1. 1 2 3 4 5 6 7 8 9 10 11 12  Kodansha Encyclopedia of Japan. səh. 34

Ədəbiyyat
---------

* Kodansha Encyclopedia of Japan. III cild. Tokio: Kodansha. 1983. səh. 34. ISBN 0-87011-623-1. İstifadə tarixi: 7 noyabr 2021.

Xarici keçidlər
---------------

* 

* Vikianbar Vikianbarda **Qion Nankay** ilə əlaqəli mediafayllar var.
**Respublika Sarayı** (ərəbcə: القصر الجمهوري əl-Qaṣr əl-Ǧumhūriy) — İraqın Bağdad şəhərində, II Kral Faisalın göstərişi ilə inşa edilən bir saray. Səddam Hüseynin ziyarət edilən dövlət başçıları ilə görüşmək üçün seçdiyi yer idi. Birləşmiş Ştatlar, 2003-cü ildə İraqın işğalı zamanı şok və qorxu basqısı zamanı sarayın qiymətli sənədləri saxlaya biləcəyinə inandırdı. Ətrafında Yaşıl Zona inkişaf etdi. Saray özü 2009-cu ildə Bağdadda ABŞ-nin yeni səfirliyinin açılışına qədər İraqın işğalı zamanı koalisiya qoşunlarının qərargahı, habelə İraqdakı Amerika diplomatik nümayəndəliyi üçün əməliyyatların əsas bazası kimi xidmət etmişdir.

Tarixi
------

Saray, 1950-ci illərdə İraq kralı II Faisal tərəfindən Misir şahzadəsi Sabiha Fazila xanim Sultana planlaşdırılan toyundan sonra yeni əsas kral iqamətgahı olaraq rəsmi olaraq istifadəyə verildi. Memar, modernist dizaynı ilə tanınan Birminghamın J. Brian Cooper idi. Memarın akvarelinin Lawrence Wright tərəfindən çəkildiyi, o dövrdəki Kral Sarayının əvvəlcə iki qanadlı günbəzin altındakı yalnız mərkəzi hissə olması üçün dizayn edildiyini göstərir. Bu üç hissədən uzanan binanın qalan hissəsi, Səddam Hüseynin altına, damdakı iri tuncdan hazırlanmış portret başlıqlarına əlavə edildi. Kral Sarayının qarşısındakı bulaq orijinal dizaynın bir hissəsi idi. 1958-ci il çevrilişində toyundan əvvəl sui-qəsd edildiyi üçün gənc Kral heç vaxt sarayda yaşamazdı. Saray bununla Respublika Sarayı adlandırıldı.

Sevgilim Bağdad
1990-cı illərin əvvəllərində Səddam sarayları üçün orijinal sənət əsərləri müsabiqəsinə sponsorluq etdi. İraqlı bir rəssam, memar və İraq Milli Simfonik Orkestrinin üzvü Nahla kağız üzərində bir əsər təqdim etdi. Müsabiqədə birinci mükafatı qazanan Nahla və göstərildiyi kimi, işləri Respublika Sarayının şimal qanadında, daşda, digər sənətkarlar tərəfindən həyata keçirildi. Nahla mələyin inkişafında heç bir hissəyə icazə verilmədi və əslində bu günə qədər şəxsən görməmişdir. Tamamlanmış muralın ilk görünüşü veb saytdakı bir fotoşəkil idi. Nahla hazırda Fransanın Paris şəhərində sürgündə yaşayır.

Mələyin üzü boyunca ərəbcə daxil edilmiş Nahla'nın adı "Bağdad Sevgilim" dir.

İstinadlar
----------
**Qida bankı** (*ing.* Food bank) — aclıqdan çətinlik qarşısını almaq üçün kifayət qədər ərzaq alınması olan insanlara qida paylayan xeyriyyəçi təşkilat.

Amerika Birləşmiş Ştatları və Avstraliyada, qida bankları anbar kimi fəaliyyət göstərirlər. Dünyada ilk qida bankı, 1967-ci ildə Amerika Birləşmiş Ştatlarında yaranmışdır.

Standard Model
--------------

Standard model olan qida banklarında məhsullar qida talonları ilə verilir.

Şimali Amerika
--------------

ABŞ-nin Virciniya ştatında qida bankı.
2014-cu ilin statistikasına görə, ABŞ-də hər 7 nəfərdən biri qida banklarından yardım almaq məcburiyyətindədir.

200 qida bankına sahib olan və ildə 17 milyonu uşaq olmaqla ümumilikdə 37 milyon insanı qidalandıran "Feeding America" adlı yardım təşkilatı problemin ABŞ diametrində olduğunu deyir.

Ucuz və asan hazırlanan qida axtarışı, insanları pizza kimi qeyri-sağlam seçimlərə məcbur edərək, gələcəkdə piylənmə və digər sağlamlıq problemlərinə də yol açır.

Bəzi bölgələrdə məktəblər "kürək çantası" deyilən bir layihə ilə ən yoxsul ailələrə həftə sonunda istehlak üçün cümə günündən qida paylanır.

Avropa
------

Avropada ilk qida bankı, 1984-ci ildə Fransada yaranmışdır. İtaliyada isə ilk qida bankı 1989-cu ildən fəaliyyət göstərir.

2014-cu ilin statistikasına görə, İngiltərədə 900 mindən artıq nəfər qida banklarından qidalanır.

Azərbaycanda qida bankının olmaması yoxsulluğun aradan qaldırılmasına əngəllik törədir.

Asiya
-----

Qida bankları bəzi Asiya ölkələrində fəaliyyət göstərir; bura Yaponiya, Hindistan, Tayvan və Cənubi Koreya kimi ölkələr daxildir.

Sinqapurda Buddist məbədləri insanlara pulsuz vegetarian qida təklif edir.

İstinadlar
----------

1. 1 2  "History of Food banking". Archived from the original on 2011-10-15. İstifadə tarixi: 2014-11-01.
2. ↑  "Our History". 2014-10-22 tarixində orijinalından arxivləşdirilib. İstifadə tarixi: 2014-11-01.
3. ↑  "Hunger in America: 1 in 7 rely on food banks". 2022-01-18 tarixində arxivləşdirilib. İstifadə tarixi: 2014-11-01.
4. ↑  "İngiltərə üçün şok". 2016-03-05 tarixində arxivləşdirilib. İstifadə tarixi: 2014-11-01.
**Vaynsberq** (*alm.* Weinsberg‎) — Almaniyanın Baden-Vürtemberq torpağında şəhər. Şəhər öz şərabı ilə tanınır.

Ştutqart inzibati ərazi dairəsinin Haylbronn rayonunda yerləşir və Raum-Vaynsberq bələdiyyələr birliyinə daxildir. Əhalisi 2012-ci ilin sonuna olan məlumata görə 11349 nəfərdir. Sahəsi 22,22 km² təşkil edir. Şəhər üç rayona bölünmüşdür.

Şəhərin hündür yerində Vaybertroy (*alm.* Weibertreu‎ — *qadın sədaqəti*) qalasının qalıqları yerləşir.

Vaynsberqin mühasirəsi
----------------------

Vaynsberq kilsəsində saxlanılan və şəhərin 1140-cı ildəki mühasirəsini təsvir edən rəsm əsəri
Köln kral salnaməsində (*lat.* Chronica regia Coloniensis) yazılanlara görə, 21 dekabr 1140-cı ildə Vaynsberqi mühasirəyə alan imperator III Konrad şəhərin sərt müqavimətindən qəzəblənərək oranın bütün kişi sakinlərinə ölüm hökmü çıxarır və yalnız qadınlara bellərində apara biləcəkləri qədər yüklə şəhəri tərk etməyə icazə verir. Qadınlar isə öz ərlərini bellərinə alaraq şəhəri tərk etməklə onların həyatını xilas edirlər. Kral isə sözünə sadiq qalaraq buna mane olmur. Şəhərin kilsəsində həmin hadisəni təsvir edən 1659-cu ildə çəkilmiş rəsm asılmışdır.

Qardaşlaşmış şəhərlər
---------------------

Vaynsberqlə qardaşlamış şəhərlərin gerbləri təsvir olunan lövhə
Vaynsberq Fransanın Arden departamentində yerləşən Karinyan və İtaliyanın Asti əyalətindəki Kostilyole-d'Asti şəhərləri ilə rəsmi əlaqələrə malikdir. Şəhər, həmçinin Böyük Britaniyanın Keyvort və ABŞ-nin Minnesota ştatının Leyk-Kristal şəhərləri ilə qeyri-rəsmi əlaqələr yaratmışdır ki, bu da şəhərlər arasındakı tələbə mübadilə proqramları nəticəsində mümkün olmuşdur.

ABŞ-nin Ohayo ştatındakı Vaynsburq (*ing.* Winesburg) şəhəri XIX əsrin əvvəllərində Vaynsberqin şərəfinə adlandırılmış, 1833-cü ildə isə adı indiki yazılış formasına dəyişdirilmişdir.

İstinadlar
----------

1. ↑  archINFORM (alm.). 1994.
2. ↑  .
3. ↑  register of German municipalities (4th quarter 2022) (alm.). DESTATIS, 2023.

|  |  |
| --- | --- |
|  Bu şablona bax   Lüğətlər və ensiklopediyalar | Britannica (11-th) |
| 

| Normativ yoxlama |
| --- |
| BNF: 12196633j · GND: 4065180-0 · LCCN: n82125184 · LNB: 000318257 · NKC: ge452870 · VIAF: 140745069 · WorldCat VIAF: 140745069 |

 |
**2000-ci ildə** (*fr.* En L'An 2000) - Fransada XX əsrdə yaranmış mədəni fikir cərəyanı. XX əsr Fransasında yaşayan insanlar 100 il sonra yaşadıqları ölkədə hansı yenilik və dəyişikliklərin ola biləcəyi ilə maraqlanırdılar. İnsanları əsasən texniki sahədə baş verə biləcək yeniliklər maraqlandırırdı. Bu barədə olan fikirlər dönəmin müxtəlif rəssamları tərəfindən təsvir edilmişdir. Fransız rəssamı (*fr.* Jean-Marc Côté) tərəfindən 1899, 1900 və 1901-ci illərdə dərc edilən şəkillər XX əsr Fransız insanın 100 il sonrakı həyat barədə olan düşüncələrini daha açıq bir formada izah edir.

* XXI əsrdə təsvir edilən Fransa
* Kəndə öz evində getməkKəndə öz evində getmək
* Elektrik evtəmizləyən maşınElektrik evtəmizləyən maşın
* Əhliləşdirilmiş balinaya qoşulan su avtobusuƏhliləşdirilmiş balinaya qoşulan su avtobusu
* AerotaksiAerotaksi
* Robot-bərbərRobot-bərbər
* Helikopterlə keşik çəkməkHelikopterlə keşik çəkmək
* Fermerin məsafədən idarə etdiyi texnikaFermerin məsafədən idarə etdiyi texnika
* Uçan yanğınsöndürənlərUçan yanğınsöndürənlər
* Hava polisləriHava polisləri
* Avtomatlaşdırılmış manikür, pedikürAvtomatlaşdırılmış manikür, pedikür
* Su altında kriket oyunuSu altında kriket oyunu
* Poçt xidmətiPoçt xidməti

Həmçinin bax
------------


|  |  |
| --- | --- |
| Vikianbarın loqosu | Vikianbarda ***2000-ci ildə*** ilə əlaqəli mediafayllar var. |
**Draqinya Vuksanoviç** (mont.  Draginja Vuksanović 7 aprel 1978, Bar) — Monteneqrolu hüquqşünas, siyasətçi və Monteneqro Universitetinin hüquq professoru. Monteneqro Parlamentinin azırkı deputatı və Monteneqro Sosial-Demokrat Partiyasının sədri. 2018-ci ildə Monteneqroda keçirilən prezident seçkilərində o, üçüncü yeri tutaraq ölkə tarixində prezidentliyə namizəd olan ilk qadın olur.

Bioqrafiyası
------------

Vuksanoviç 2000-ci ildə Monteneqro Universitetinin Hüquq fakültəsini bitirib, 2005-ci ildə magistr dərəcəsi, 2011-ci ildə isə eyni universitetdə doktorluq dərəcəsini almışdır. Monteneqro Universitetinin Hüquq fakültəsində və Dramaturgiya sənət kafedrasında professor vəzifəsində çalışmışdır. Fransız və ingilis dillərində danışır, eyni zamanda italyan və ispan dillərini də bilir.

Siyasi karyerası
----------------

Draqinya Vuksanoviç Monteneqro Sosial-Demokrat Partiyasının üzvü və 2012-ci ildən Monteneqro parlamentinin deputatıdır. Monteneqro parlamentinin 25-ci çağırışında o, qanunvericilik komitəsinin sədri, siyasi sistem komitəsinin, məhkəmə və idarəetmə, gender bərabərliyi komitəsinin, təhsil, elm, mədəniyyət və idman komitəsinin üzvü olmuşdur. 2013-cü ildən 2017-ci ilə qədər Vuksanoviç Avropa Şurası Parlament Assambleyasında (AŞPA) Monteneqro Parlamentinin nümayəndə heyətinin üzvü olur. Burada hüquq işləri və insan hüquqları komitəsinin üzvü, insan hüquqları alt komitəsinin üzvü, cinayət və terrorizm alt komitəsinin üzvü, mədəniyyət komitəsinin üzvü olmuşdur. 2016-cı ildə Monteneqroda keçirilən parlament seçkilərinin nəticələrindən sonra 26-cı çağırış Monteneqro məclisinin deputatı seçildir. 2018-ci ilin martında Vuksanoviç qarşıdan gələn prezident seçkilərində iştirak edəcəyini açıqlayır. Sosial-Demokrat Partiyası tərəfindən namizədliyi irəli sürülür və daha sonra Demos partiyası tərəfindən dəstəklənir. Bununla da Monteneqro tarixində prezidentliyə namizəd olan ilk qadın olur. Vuksanoviç 8,2 % səs toplayaraq seçkidə üçüncü yeri tutur. 29 iyun 2019-cu ildə Vuksanoviç Monteneqro Sosial-Demokrat Partiyasının sədri seçilir. Nəticədə o dövrdə Monteneqro siyasi partiyasına rəhbərlik edən yeganə qadın olur.

İstinadlar
----------

1. 1 2  "Draginja Vuksanović — SDP Crna Gora". 2021-04-22 tarixində arxivləşdirilib. İstifadə tarixi: 2020-05-29.
2. ↑  Vuksanović poručila da neće odustati od kandidature Arxivləşdirilib 2018-04-14 at the Wayback Machine, Vijesti
3. ↑  "Джуканович заявив про перемогу на президентських виборах у Чорногорії (аудіо) Новини Українське радіо". www.nrcu.gov.ua (ukrayna). 2019-07-03 tarixində arxivləşdirilib. İstifadə tarixi: 2020-04-06.
4. ↑  "Draginja Vuksanović Stanković od danas na čelu SDP-a". 2021-04-23 tarixində arxivləşdirilib. İstifadə tarixi: 2020-05-29.
**Draqoslavın binası**— Rostov vilayəti Taqanroq şəhəri ərazisində yerləşən tarixi arxitektur bina. Bina Taqanroq şəhəri İtalyanski xiyabanı ev 11 ünvanında yerləşir. İki mərtəbədən ibarət olan bina XIX əsrin ikinci yarısında inşa edilmişdir.

Tarixi
------

Taqanroq şəhəri İtalyanski xiyabanı, ev 11 ünvanında yerləşən bina XIX əsrin ikinci yarısında inşa edilmişdir. Bu bina bir mərtəbəki idi. Üstəlik fasadı qırmızı kərpiçlə bəzədilmişdir. Fasadında beş pəncərə vardı. Binanın sahibləri haqqında məlumat ancaq XIX əsrin sonlarından XX əsrin əvvəllərinə aiddir. 1880-ci illərdə binabın sahibi quberniya katibi Pavel Nikolayeviç Draqoslav olmuşdur. O, depaldo binasında yerləşən inperatorluğa aid müəssisədə mühasibatçı kimi işləyirdi. Onun oğlu Nikolayevski kilsəsində Raisa Vladimirovna Yeqorova ilə evlənmişdir.

Sonradan bina kirayəkeşlərə verilmişdir. 1898-ci ildə binada rostovlu fotoqraf A. Boryaskinin kontoru yerləşirdi. Elə həmin ildəcə burada diş həkimi Yuliya Mixaylovna Milaya işləmişdir. 1914-cü ildə burada N. N. Pimonova məxsus vəkil kontoru olmuşdur. 1918-ci ildə burada şəhər dumasının və sosial-demokratlar partiyasının üzvü Mixail Davidovoç Zeysman yaşamışdır.

Binanın son sahibi İsaak Bera Moznaim olmuşdur. Sovey hakimiyyəti illərində bina milliləşdirilmişdir. Hazırda binada özəl klinika yerləşir.

Təsviri
-------

İki mərtəbədən ibarət olan bina İtalyanski xiyabanı, ev 11 ünvanında yerləşir. Binanın iki fasadı attik elementlərlə işlənmışdir. Mərtəbələr arasında karnizlər yerləşir. Bu karniz mərtəbələr arası ilə düz xətt boyu uzanır. Bina pəncərələrinin kənarları müxtəlif dekor elementləri ilə işlənmişdir. Binanın əsas girişi onun sağında yerləşir.

Ədəbiyyat
---------

* Волошин В. Вдоль и поперёк Итальянского. — Таганрог: ИП Кравцов В.А. 2012. ISBN 978-5-904585-27-3.
* Гаврюшкин О. П. По старой Греческой... (Хроника обывательской жизни). — Таганрог: Лукоморье, 2003. — 514 с. — ISBN 5-901565-15-0.
* Давидич Т. Ф. Стиль как язык архитектуры. — Харьков: Изд-во Гуманитарный центр, 2010. — 336 с. — ISBN 978-966-8324-70-3.
* Собрание фасадов Его Императорского Величества, высочайше апробированных для частных строений в городах Российской империи. Ч. 1-4. СПб. 1809–1812.

Mənbə
-----

* Таганрог. Итальянский переулок. д. 11 Arxivləşdirilib 2014-03-25 at the Wayback Machine

İstinadlar
----------

1. ↑  Глазычев В. Л. Архитектура. Энциклопедия. — М.: Дизайн. Информация. Картография; Астрель; АСТ, 2002. — 672 с. — ISBN 5-17-005418-1.
**Satake Yoşiatsu** (佐竹 義敦?, 1748[…], Edo[d] – 1785[…]) və ya təxəllüsü ilə **Satake Şozan** (佐竹 曙山?) – Akita hanının daymyosu və Qərb rəssamlığı üzrə Akita məktəbinin qurucusu. Yaponiyada Qərb rəssamlığına dair ilk nəzəri işin müəllifidir.

Həyatı
------

Satake Yoşiatsu 1748-ci ildə Edo şəhərində doğulmuş, 1748-ci ildə Akitanın daymyosu olmuşdur.

1773-cü ildə yerli mis istehsalına tövsiyələr verməsi üçün Hiraqa Qennayı Akitaya dəvət etmişdir. Qennay Akitada ikən Qərb rəssamlığı haqqındakı nəzəriyyələrini Yoşiatsu və Yoşiatsunun köməkçisi Odano Naotake ilə bölüşmüşdür. 1778-ci ildə Naotakenin köməkliyi ilə Yoşiatsu 3 esse yazmışdır: *"Rəssamlıq sənəti"*, *"Rəssamlığı və kompozisiyanı anlamaq"* və *"Qırmızı və göy"*. *"Rəssamlığı və kompozisiyanı anlamaq"* essesində xətti prespektivə dair diaqramlar, qarışıq spiral pilləkənlər və Qerard de Leress tərəfindən yazılmış *"Böyük rəssamlar kitabı"* (1707) əsasında fiqur çəkmək metodları təsvir etmişdir.

Bu esselər bir eskiz dəftərində toplanmışdır və Yaponiyada Qərb rəssamlığına dair ilk nəzəri iş hesab olunur. Yoşiatsu 3 eskiz dəftərinin müəllifi olmuşdur. Bu eskiz dəftərlərində onun cizgi çəkmə texnikası öz əksini tapmışdır. Eskiz dəftərlərində çiçəklər, quşlar, böcəklər və su canlılarının təsviri yer almışdır.

Qeydlər
-------

1. ↑  Orijinal adları, müvafiq olaraq, *"Qaho koryo"*, *"Qato rikay"* və *"Tanseybu"* şəklindədir.

İstinadlar
----------

1. 1 2 3 4  Satake Shozan // Union List of Artist Names (ing.).
2. 1 2 3 4  Yoshiatsu Satake // Faceted Application of Subject Terminology.
3. ↑  Japans // NMVW-collection website.
4. 1 2 3 4 5 6 7 8 9 10  Kodansha Encyclopedia of Japan

Ədəbiyyat
---------

* Kodansha Encyclopedia of Japan (ingiliscə). VII cild. Tokio: Kodansha. 1983. səh. 25. ISBN 0-87011-627-4. İstifadə tarixi: 22 iyul 2022.
**Alcer adası** — Frans-İosif Torpağına daxil olan ada. İnzibati cəhətdən Arxangelsk vilayətinin Primorski rayonu ərazisinə daxildir. Adanın ən hündür nöqtəsi 429 metr olun cənub-qərbdə yerləşir. Rixthofen dağıda adanın cənub-qərbindədir (409 m). Şimal-şərqdə isə digər bir zirvə vardır (361). Adanın ancaq cənub-şərq hissəsi buzdan azaddır. Burada yerləşən yeganə göl onun mərkəzindədir. Sahillərini Barens dənizinin suları yuyur. Ada Qorasiyo Alcerin şərəfinə adlandırılmışdır.

Yerləşməsi
----------

Ada qərbdən Sidorov boğazı ilə Brays adasından ayrılır. Ploqiy burnu adanın cənubunda yerləşir. Burundan bir qədər aralıda Mak-Klintok adası yerləşir.

Yaxınlığında yerləşən adalar
----------------------------

Kiçiklər
* Matilda adası

Böyüklər
* Brays adası
* Breydi adası
* Mak-Klintok adası
* Nyukomb adası

Şəkilləri
---------

* Alcer adası Arxivləşdirilib 2016-10-12 at the Wayback Machine — www.panoramio.com
* Alcer adası Arxivləşdirilib 2016-10-12 at the Wayback Machine — www.panoramio.com

Xəritə
------

* Xəritə
Triniti yarımadasının yerləşməsi.
**Draqor təpəsi** (bolq. *хълм Драгор*, ‘Halm Dragor’ \'h&lm 'dra-gor\) — Antarktidanın Triniti yarımadasının Vaytklaud buzlağı sahillərindən şərqdə yerləşən, 748 m hündürlüklü qaya zirvəsidir.

Zirvə cənubi Bolqarıstanda yerləşən Draqor şəhərinin adını daşıyır.

Yerləşməsi
----------

Draqor təpəsi 63°54′20″ c. e. 59°30′57″ q. u. koordinatlarında yerləşmişdir. Nikyup burnundan 7.85 km cənub-şərqdə, Almond burnundan 2.85 km cənubda, Borovan təpəsindən 1.85 km şimal-qərbdə yerləşmişdir. Alman-Biritaniya xəritəsinə 1996-cı ildə daxil edilmişdir.

Xəritə
------

* Trinity Peninsula. Arxivləşdirilib 2015-09-23 at the Wayback Machine Scale 1:250000 topographic map No. 5697. Institut für Angewandte Geodäsie and British Antarctic Survey, 1996.

Həmçinin bax
------------

* Antarktida
* Triniti yarımadası

İstinadlar
----------

1. ↑  L.L. Ivanov. Antarctica: Livingston Island and Greenwich, Robert, Snow and Smith Islands. Arxivləşdirilib 2008-04-24 at the Wayback Machine Scale 1:120000 topographic map. Troyan: Manfred Wörner Foundation, 2009. ISBN 978-954-92032-6-4

Xarici keçidlər
---------------

* SCAR Composite Antarctic Gazetteer.
* Australian Antarctic Data Centre.
**Həmidov Mürsəl Lələkişi oğlu** (1952)

Həyatı
------

Həmidov Mürsəl Lələkişi oğlu 1952-ci il dekabr ayının 25-də Laçın rayonun Lolabağırlı kəndində anadan olub.

1971-ci ildə Qorçu kənd orta məktəbini bitirib.

1972-1974-cü illərdə həqiqi hərbi xidmətdə olub.

1974-1975-ci illərdə Bakı Dəniz Limanında fəhlə işləyib.

1975-ci ildə Azərbaycan Dövlət Tibb İnstitutunun müalcə-profilaktika fakültəsinə daxil olub və 1982-ci ildə həmin ali məktəbi bitirib.

1982-ci ildə təyinatla Başı şəhər Təcili və Təxirəsalınmaz Tibbi yardım Stansiyasında işə başlayıb.

1984-cü ilə qədər səyyar həkim vəzifəsində işləmişdir.

1984-cü ildən 1992-ci ilə qədər Sabunçu, Xəzər və Yasamal rayonlarında Köməkçi Təcilli Tibbi yardım Stansiyalarının müdiri işləyib.

1992-ci ildə Bakı Şəhər Təcilli və Təxirəsalınmaz Tibbi Yardım Stansiyasına baş həkimin müavini vəzifəsinə təyin olunub.

29 mart 2015-ci ildə Respublika Təcili Yardım Stansiyasının direktoru vəzifəsinə təyin olunub.

Leninqrad və Moskva şəhərlərində ixtisasartırma kursları keçib.

1992-ci ildən Yeni Azərbaycan Partiyasının üzvüdür.

Mükafatları
-----------

2006-cı ildə "Tərəqqi" medalı, 2010-cu ildə "Azərbaycan Respublikası Fövqaladə Hallar Nazirliyinin 5 illiyi "medalı ilə təltif edilib.

2008-ci ildə "Azərbaycan Respublikasının əməkdar həkimi" fəxri adı verilib.

İstinadlar
----------



1. ↑  Mürsəl Həmidov 29 mart 2015-ci ildə Respublika Təcili Yardım Stansiyasının direktoru vəzifəsinə təyin olunub. [*ölü keçid*]
Vikipediyada bu ad-soyadlı digər şəxslər haqqında da məqalələr var; bax: Eldar Məmmədov.

**Məmmədov Eldar Ramiz oğlu**  (29 noyabr 1969, Bakı) — pianoçu, Azərbaycan Respublikasının əməkdar artisti, Azərbaycan Milli Konservatoriyasının müəllimi.

Həyatı
------

Eldar Ramiz oğlu Məmmədov 29 noyabr 1969-ci ildə Bakı şəhərində anadan olmuşdur.

6 yaşdan etibarən 7 saylı uşaq musiqi məktəbinin fortepiano (7 illik) sinfinə qəbul olmuşdur.

1984-cü ildə Asəf Zeynallı adına Musiqi Kollecinə qəbul olub və II kursda oxuyarkən Mixail İzrayloviç Basin'in rəhbərliyi altında özfəaliyyet "Abşeron" estrada ansamblının uşaq, bir il sonra böyüklərdən ibarət ansamblın cevrildi və 1988-ci ildə oranı fərqlənmə diplomu ilə bitirdikdən sonra Üzeyir Hacıbəyli adına Azərbaycan Milli Konservatoriyasına daxil olmuşdur.

İlk dəfə 1993-cü ildə Niyaməddin Musayevin ''Röya'' ansamblında çalışmağa başlayıb. Daha sonra Vaqif Gərayzadə ilə tanış olduqdan sonra ''Aypara'' qrupunda çıxış etmişdir. Xalq Artistləri Aygün Kazımova və Eyyub Yaqubov, Rüfət Mehdiyev kimi ifaçılarla çalışmışdır. 2 dəfə Rast qrupu ilə Fransanın paytaxı Parisdə ''UNESCO''nun tədbirlərində çıxış etmişdir. 2019-cu ilə qədər Zamiq Hüseynovun ZH qrupunun rəhbəri olmuşdur. 2020-ci ildən etibarən isə Rəsul Əfəndiyevin ''Efendi'' musiqi qrupunun rəhbəridir.

Təxminən 5 ildir ki, Fuad Musayevin rəhbərliyi ilə ''F.M Express'' qrupu ilə çalışır.

''Bu Şəhərdə''nin 2002-ci ildən başlanan konsertlərinin musiqi qrupunun rəhbəridir.

2012-ci ildə Azərbaycan Respublikasının ''Əməkdar Artist'' adına layiq görülmüşdür.

2020-ci ildə Estrada Simfonik Orkestinə pianoçu kimi dəvət alib.

Hal-hazırda Azərbaycan Milli Konservatoriyasındakiğı İlqar Muradovun sinfində müşayətçi-müəllim kimi fəaliyyət göstərir.

Evlidir, 3 övladı var.

Pianoçu Fransa, Almaniya, Rusiya, İsrail,Türkiyə və bir çox ölkələdə qastrol səfərlərində olur.
Bu adın digər istifadə formaları üçün bax: Gərginlik.
**Saspens** (ingiliscə *qeyri-müəyyənlik*, *narahatlıq*, *intizar mənasındadır*) — adamın intizar, narahtlıq keçirən halını təsvir edir. Mədəniyyət elmində oxucu və ya tamaşaçılarda yaranan gərginliyi xarakterizə edir. Bu sözün latınca mənası hər hansı bir halın qeyri-müəyyən vəziyyətdə olması deməkdir. Bu gərginliyin yaranması üçün zəmin yaradır. 

Azərbaycan dilində bu termin adətən kinematoqrafiya sahəsinə aid işlədilir. "Saspens" sözü ilə bədii effekt, tamaşaçının filmə tamaşa etdiyi zaman xüsusi uzunmüddətli həyəcanlı vəziyyəti ifadə olunur. Saspensdən bir priyom kimi, adətən trillerlərdə və qorxu filmlərində istifadə edilir. Saspensin iki əsas növü vardır: açıq saspens və qapalı saspens. Qəhrəmanın təhlükədə olduğunu tamaşaçı bilir və narahat olursa, qəhrəmanın isə bundan xəbəri yoxdursa, bu, açıq saspensdir. Tamaşaçı təhlükənin olduğunu bilirsə, amma onun harada olduğu nə tamaşaçıya, nə də qəhrəmana məlumdursa, bu qapalı saspensdir. 

Kinematoqrafiyada saspensin istifadəsi bir qayda olaraq tanınmış "saspens sənətkarı" Alfred Xiçkokun adı ilə əlaqələndirilir. Xiçkok öz filmlərində çox məharətlə həyəcanlı qeyri-müəyyənlik, gərgin gözlənti abu-havası, qeyri-müəyyənlik qorxusu, nə isə qorxulu bir şey duyumu yarada bilmişdir. Xiçkokdan sonra bu priyomdan həm hollivud kinosunda, həm də digər ölkələrin kinematoqrafiyasında geniş istifadə olunmuşdur. Saspensdən istifadənin ən bariz nümunələrindən biri "Helluin" (ABŞ, 1978) qorxu filmi sayılır. Bu filmdə rejissor Con Karpenter bəlkə Xiçkokdan da daha uğurlu bir şəkildə saspens effekti yarada bilmişdir.

| ⛭Duyğular |
| --- |
| Duyğusal | Sitayiş  ·  Əzab  ·  Ağrı  ·  Zəhm  ·  Əyləncə  ·  Hirs  ·  Acıqlanma  ·  İztirab  ·  Məmnuniyyət  ·  Məğlubiyyət  ·  Depressiya  ·  Kefsizlik  ·  Böhran  ·  Məyusluq  ·  Nifrət  ·  Xəcalət  ·  Həvəs  ·  Paxıllıq  ·  Həyəcan  ·  Qorxu  ·  Xəyal qırıqlığı  ·  Qəm  ·  Günahkarlıq  ·  Xoşbəxtlik  ·  Vətən həsrəti  ·  Dəhşət  ·  Düşmənçilik  ·  Alçalma  ·  İsteriya  ·  Təhlükəsizlik  ·  Təhqir  ·  Maraq  ·  Qıcıqlanma  ·  Təcrid  ·  Qısqanclıq  ·  Tənhalıq  ·  Təşviqat  ·  Sevgi  ·  Şəhvət  ·  Şəfqət  ·  Melanxoliya  ·  Baxımsızlıq  ·  Nostalji  ·  Nikbinlik  ·  Vahimə  ·  Ehtiras  ·  Mərhəmət  ·  Zövq  ·  İftixar  ·  Qəzəb  ·  Təəssüf  ·  İmtina  ·  Vicdan əzabı  ·  Narazılıq  ·  Kədər  ·  Sentimentallıq  ·  Ayıb  ·  Kədər  ·  Kin  ·  Şok  ·  Dözüm  ·  Sürpriz  ·  Rəğbət  ·  Gərginlik  ·  Həyəcan  ·  Təəccüb  ·  Narahatlıq |
| Dünyagörüşü | Bağdaşırcılık  ·  Mövcudluq  ·  Fatalizm  ·  İnkompatibilizm  ·  Metafizik  ·  Nihilizm  ·  Optimizm  ·  Pessimizm  ·  Zahid  ·  ictimai ədalət  ·  Dünyadan yorğunluq |

1. ↑  SSenari yaradıcılığı I. (Dərs vəsaiti), Bakı, 2015, 144 səh
**Eldar Qurban** (1948) — rəssam, Azərbaycanın Əməkdar rəssamı, Azərbaycan Rəssamlar İttifaqının üzvü.

Həyatı
------

Eldar Qurbanov Ə. Əzimzadə adına Rəssamlıq məktəbinin rəngkarlıq, sonra da Azərbaycan Pedaqoji Universitetinin bədii qrafika fakültəsini bitirmişdir. 1973-cü ildə o, ilk dəfə olaraq rəsm sərgisində iştirak edir. 1989-cu ildə isə rəssam Xəzəryanı respublikaların Biennalesində "Şair və Muza" əsərinə görə birinci dərəcəli diplom və qızıl medala layiq görülür. 1994-cü ildə Azərbaycan Rəssamlar İttifaqının Sultan Məhəmmədin xatirəsinə həsr olunmuş müsabiqəsinin laureatı olur. Onun fərdi sərgiləri 1997-ci ildə Almaniyada, madam Raapın salonunda və Türkiyədə uğurla keçmişdir. Hazırda Musiqili Komediya Teatrında teatr rəssamı kimi fəaliyyət göstərir. Gənc Tamaşaçılar Teatrında "Dədə Qorqud" tamaşasına tərtibat verib. Elçin Məmmədovla birlikdə Naxçıvan teatrında "Elektra" üzərində işləmişdir.

Eldar Qurbanov eyni zamanda bir çox beynəlxalq sərgilər — "Azərbaycanın bütün nəğmələri" (Rusiya), Beynəlxalq rəssamlıq simpoziumu (ABŞ) və digər sərgilərin iştirakçısıdır. Onun əsərləri Azərbaycan Rəssamlar İttifaqında, Rusiya Rəssamlar İttifaqında, Tretyakov qalereyasında, Hyustonda "Ramko" İncəsənət mərkəzində, İstanbulda, o cümlədən Azərbaycanda və xaricdə şəxsi kolleksiyalarda saxlanılır.

Rəssamın ilk böyük fərdi sərgisi 1995-ci ildə Səttar Bəhlulzadə adına Sərgi salonunda təşkil olunmuşdu. Bu zaman sənətsevərlərə Eldar Qurbanov 125 əsər təqdim etmişdi. 2008-ci il, fevralın 29-da isə Mədəniyyət və Turizm Nazirliyinin Muzey Mərkəzində rəssamın 60 illik yubileyi münasibətilə fərdi sərgisi açıldı. Sərgidə onun 80-ə yaxın işi nümayiş olunurdu. Bu əsasən rəngkarlıq işləri – natürmortlar, mənzərələr, abstrakt işlər və böyük əsərlər idi.

Xarici keçidlər
---------------

|  |  |
| --- | --- |
|  | ***Rəssam** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |